Helstu breytingar á fylgi flokka frá síðustu mælingu eru að Vinstri græn og Samfylkingin tapa fylgi . Fylgi Vinstri grænna lækkar um þrjú prósentustig milli mælinga , en næstum 11% þeirra sem taka afstöðu segjast myndu kjósa flokkinn færu kosningar til Alþingis fram í dag . Fylgi Samfylkingarinnar minnkar um tvö prósentustig en nær 14% segjast myndu kjósa flokkinn nú . Fylgi annarra flokka breytist lítið milli mánaða , eða um 0,3 - 1,2 prósentustig . Næstum 23% þeirra sem taka afstöðu segjast myndu kjósa Sjálfstæðisflokkinn , nær 13% Miðflokkinn , 12% Viðreisn , rúmlega 11% Pírata , tæplega 9% Framsóknarflokkinn , rúmlega 4% Flokk fólksins og ríflega 3% Sósíalistaflokk Íslands . Liðlega 12% segjast myndu skila auðu eða ekki kjósa og 10% taka ekki afstöðu eða neita að gefa hana upp . Stuðningur við ríkisstjórn Stuðningur við ríkisstjórnina minnkar um þrjú prósentustig milli mælinga og segjast tæplega 47% þeirra sem taka afstöðu styðja stjórnina . Fylgistölur eru reiknaðar út frá svörum við fjórum spurningum : „ Ef kosið yrði til Alþingis í dag , hvaða flokk eða lista myndir þú kjósa ? Þeir sem voru óákveðnir voru spurðir : „ En hvaða flokkur eða listi yrði líklegast fyrir valinu ” Þeir sem enn voru óákveðnir voru spurðir : „ Hvort er líklegra að þú kysir Sjálfstæðisflokkinn eða einhvern hinna flokkanna ? ” „ Styður þú ríkisstjórnina ” Niðurstöður sem hér birtast um fylgi flokkanna á landsvísu eru úr netkönnun sem Gallup gerði dagana 2. desember 2019 til 1. janúar 2020 . Heildarúrtaksstærð var 8.511 og þátttökuhlutfall var 52,8% . Vikmörk á fylgi við flokka eru 0,2 - 1,4% . Einstaklingar í úrtaki voru handahófsvaldir úr Viðhorfahópi Gallup .